Старамядзельскі ўчастак для галасавання №3 па выбарах дэпутатаў мясцовых Саветаў дэпутатаў Рэспублікі Беларусь знаходзіцца ў памяшканні ДУА “Мядзельскі вучэбна-педагагічны комплекс яслі-сад-сярэдняя школа”. З самай раніцы 13 лютага тут было даволі ажыўлена. Вось да стала, дзе працавалі члены камісіі Алена Курловіч і Людміла Цывілька, падышла мядзяльчанка Лідзія Качарго. Падала пашпарт, атрымала бюлетэні. З імі зайшла ў кабіну для тайнага галасавання, каб зрабіць адпаведныя адзнакі, і толькі пасля гэтага ўкінула бюлетэні ў ўрну. Амаль у поўным складзе (не было толькі старэйшай дачушкі пяцікласніцы Юліі — аўт.) завітала на ўчастак для галасавання сям’я Лук’янцоў — Сяргей Уладзіміравіч, Святлана Канстанцінаўна, Ангеліна і Яна.